[เสียงดนตรี]
(คุณครูภากร) สวัสดีครับ
พบกันในรายวิชาสังคมศึกษาชั้นประถมศึกษาปีที่ 4
วันนี้พบกับคุณครูนะครับ
คุณครูมีชื่อว่าคุณครูภากร อุปการแก้ว ครับ
และคุณครูมีคู่หูดูโอของครูมาด้วยนะครับ
นั่นก็คือ...
(คุณครูอาทิตย์) สวัสดีครับ
ครูชื่อคุณครูอาทิตย์ ศรีรุ้ง นะครับ
(คุณครูภากร) ครับ ครูอาทิตย์ครับ
เดี๋ยววันนี้เราจะมาแสดงบทบาทสมมุตินะครับ
ให้กับนักเรียนได้ดูกัน
และจะมีคำถามให้นักเรียนได้ตอบด้วยนะครับ
ว่าสิ่งที่เราได้แสดงไปนั้นเกี่ยวข้องกับอะไรครับ
นักเรียนปลายทางพร้อมหรือยังครับ
ถ้าพร้อมแล้วไปดูกันเลยครับ
มาเลยจ้า ๆ
วันนี้พ่อค้ามีสินค้าหลากหลาย
มาให้เลือกชม เลือกดูได้เลยจ้า
(คุณครูอาทิตย์) เอ๊ะ วันนี้พ่อค้า
มีอะไรมาขายบ้างเอ่ย
(คุณครูภากร) ครับ พ่อค้ามีน้ำดื่มครับ
(คุณครูอาทิตย์) ขอลองดื่มได้ไหมครับ
(คุณครูภากร) ได้ครับ
และพ่อค้ายังมี...
(คุณครูอาทิตย์) เสื้อผ้าใช่ไหมครับ
(คุณครูภากร) ใช่แล้วครับ
และสุดท้ายครับ
ร้านของพ่อค้ายังมีอีก 1 สิ่ง นั่นก็คือ...
คืออะไรครับลูกค้า มองออกไหม
(คุณครูอาทิตย์) กระเป๋าครับ สวยจังเลย
(คุณครูภากร) ครับ
(คุณครูอาทิตย์) ลองใส่ได้ไหมครับ
(คุณครูภากร) ได้ครับ
ลองได้เลยครับคุณลูกค้า
(คุณครูอาทิตย์) อันนี้กี่บาทครับพ่อค้า
(คุณครูภากร) 590 บาทครับ
(คุณครูอาทิตย์) 590 บาทนะครับ
(คุณครูภากร) ลองสะพายเลยครับ
(คุณครูอาทิตย์) จะพอดีไหมเอ่ย
(คุณครูภากร) พอดีสวยเลยครับ
(คุณครูอาทิตย์) แน่นมากเลยครับพ่อค้า
(คุณครูภากร) สวยไหมครับนักเรียน
ซื้อไหมครับ
(คุณครูอาทิตย์) ตอนนี้ที่บ้านยังมีอยู่น่ะครับ
(คุณครูภากร) ครับ ไม่เป็นไรครับ
(คุณครูอาทิตย์) เรามีอยู่ที่บ้านแล้ว
เราซื้ออีกมันจะเป็นการสิ้นเปลืองไหมครับ
(คุณครูภากร) ก็เป็นการสิ้นเปลืองนะครับ
แต่ว่ามาดูร้านของพ่อค้าได้นะครับ
ถ้าหากว่าขาดเหลือสิ่งใดนะครับ
นักเรียนปลายทางครับ
เวลาเราเลือกซื้อสินค้า
ถ้าเรามาหลังเราจะต้อง...
ถ้าเราไปอยู่ข้างหน้า
แสดงว่าเป็นอย่างไรเอ่ยครับครูอาทิตย์
(คุณครูอาทิตย์) ก็ถือว่าเป็นการแซงคิวครับ
(คุณครูภากร) เป็นการแซงคิวนะครับ
ซึ่งผิดมารยาทในการซื้อสินค้านั่นเองนะครับ
และเมื่อเวลาเราเอาสินค้า
เรานำสินค้าไปแล้วนี่
เราเอาสินค้าไปแล้ว เราต้องทำอย่างไรครับ
จ่ายเงินให้ครบใช่ไหมครับ
นี่ก็จะเป็นมารยาท
ในการซื้อสินค้าและบริการนั่นเองนะครับ
ครับนักเรียน
จากที่เมื่อกี้นะครับ
ครูได้แสดงบทบาทสมมุติกับครูอาทิตย์ไปนะครับ
นักเรียนปลายทางสามารถตอบได้หรือเปล่า
ว่าเป็นเหตุการณ์ที่เกี่ยวข้องกับอะไรครับ
ครูอาทิตย์ครับ
เมื่อกี้นะครับ
เราได้แสดงบทบาทสมมุติไป
เกี่ยวข้องกับเหตุการณ์อะไรเอ่ยครับ
(คุณครูอาทิตย์) เมื่อกี้นะครับ
ครูคิดว่าเป็นการแสดงบทบาทสมมุติ
เกี่ยวกับการแลกเปลี่ยนซื้อขายสินค้าครับ
(คุณครูภากร) ครับ วันนี้เราก็จะมาเรียนรู้
เกี่ยวกับความหมายของสินค้า
และบริการนั่นเองครับนักเรียน
เรามาดูจุดประสงค์การเรียนรู้กันครับ
จุดประสงค์การเรียนรู้ของเรา
เราจะเรียนเรื่องความหมายสินค้าและบริการ
เพื่อบอกความหมายและเห็นความสำคัญ
ของสินค้าและบริการครับ
สินค้านะครับนักเรียน
ครูก็ได้นำมาให้พวกเราดูนะครับ
มีทั้งหมด 6 ภาพด้วยกันนะครับ
นอกจากสินค้าแล้วก็ยังมีการบริการนะครับ
ซึ่งตอนนี้
นักเรียนยังไม่รู้ความหมายหรอกใช่ไหมครับ
แต่ครูจะนำภาพมาให้นักเรียนดูก่อนนะครับ
ภาพที่ 1 ครับนักเรียน
มองออกหรือเปล่าว่าเป็นภาพอะไร
ใช่แล้วครับ
ครูอาทิตย์ครับ ภาพที่ 1 คืออะไรเอ่ย
(คุณครูอาทิตย์) ภาพที่ 1 นะครับ
ครูเห็นว่าเป็นกระปุกสีแดงนะครับ
และก็มีเครื่องหมาย
ที่คล้ายกับหมายเลขบวกนั่นเอง
ครูคิดว่าต้องเป็นยารักษาโรคครับ
(คุณครูภากร) ครับ เรามาดูเฉลยกันครับนักเรียน
ใช่แล้วครับ ยารักษาโรค
ภาพที่ 2 ครับ
เอ๊ะ นักเรียนปลายทาง
มองออกหรือเปล่าว่าเป็นอะไรครับ
เป็นภาพอะไรครับครูอาทิตย์
(คุณครูอาทิตย์) ผู้ชายนะครับ
ถือกรรไกรอยู่อันใหญ่มาก
ต้องเป็นช่างตัดผมอย่างแน่นอนครับ
(คุณครูภากร) ครับนักเรียนปลายทาง
คิดเหมือนกับครูอาทิตย์ไหมครับ
เรามาดูเฉลยกันครับ
ใช่แล้วครับ
เป็นบริการตัดผม
เป็นช่างตัดผมนั่นเองครับนักเรียน
ภาพที่ 3 ล่ะครับนักเรียน
ภาพที่ 3 นักเรียนคุ้นเคยเป็นอย่างดีใช่ไหมครับ
ภาพที่ 3 คืออะไรเอ่ย
ของเล่นนั่นเองครับนักเรียน
ภาพที่ 4 ล่ะครับครูอาทิตย์
(คุณครูอาทิตย์) ภาพที่ 4 นะครับก็
เป็นเสื้อผ้าที่เราสวมใส่นั่นเองครับ
ในชีวิตประจำวันของเรา
(คุณครูภากร) ใช่แล้วครับ เป็นเสื้อนะครับ
ภาพที่ 5 ครับ
ภาพที่ 5 คืออะไรเอ่ยนักเรียน
คืออะไรครับครูอาทิตย์
(คุณครูอาทิตย์) ภาพที่ 5 นะครับ
น่าจะเป็นรถโดยสารครับ
(คุณครูภากร) รถโดยสารนะครับ
เรามาดูเฉลยกันครับนักเรียน
ก็คือรถโดยสาร
นั่นก็คือบริการรถโดยสารนั่นเองครับ
และภาพสุดท้าย
นักเรียนปลายทางตอบดัง ๆ หน่อยครับ
ใช่แล้วครับ
นั่นก็คือนมนะครับ
นี่ก็จะเป็นภาพทั้ง 6 ภาพ
ที่ครูนำมาให้กับนักเรียนดูนะครับ
นำมาให้ดูแล้วอย่างไรต่อ
เรามาดูกันครับ
ครูก็จะให้พวกเรานี่ช่วยบอกครูหน่อยนะครับ
ว่าภาพทั้ง 6 ภาพนี้นี่
ภาพใดเป็นสินค้า
ภาพใดคือสิ่งอำนวยความสะดวกนะครับ
เอ๊ะ ภาพใดเป็นสินค้าเอ่ย
ภาพใดเป็นสินค้าครับครูอาทิตย์
(คุณครูอาทิตย์) สินค้าภาพแรกที่ครูเห็นนะครับ
ต้องเป็นยารักษาโรคครับ
(คุณครูภากร) ครับ ยารักษาโรคนะครับ
ภาพที่ 2 ล่ะครับนักเรียนปลายทาง
ช่วยตอบหน่อยครับ
นักเรียนปลายทางตอบแล้วครับครูอาทิตย์
ภาพที่ 2 น่าจะเป็นอะไรเอ่ย
(คุณครูอาทิตย์) ภาพที่ 2 น่าจะเป็นตุ๊กตาหมี
และก็ลูกบอล และก็รถของเล่นนะครับ
(คุณครูภากร) ครับเราเรียกรวม ๆ ว่า
(คุณครูภากร คุณครูอาทิตย์) "ของเล่น"
(คุณครูภากร) ใช่ไหมครับ
(คุณครูอาทิตย์) นั่นเองครับ
(คุณครูภากร) ใช่แล้วครับ
และภาพต่อมาครับ ที่เป็นสินค้า
นักเรียนปลายทางตอบได้หรือเปล่าครับ
อะไรเอ่ยครับครูอาทิตย์
(คุณครูอาทิตย์) เสื้อผ้าครับ
(คุณครูภากร) เสื้อผ้านะครับ
คิดเหมือนครูอาทิตย์ไหมครับ
ใช่แล้วครับ
และสินค้าที่เป็นภาพสุดท้ายนะครับ
นักเรียนปลายทางตอบให้ดัง ๆ หน่อยครับ
ใช่แล้วครับ
มันก็คือนมนั่นเองนะครับ
และทีนี้ก็มาหาสิ่งที่เป็นอำนวยความสะดวกนะครับ
คืออะไรครับครูอาทิตย์
(คุณครูอาทิตย์) สิ่งอำนวยความสะดวกนะครับ
ก็แบบน่าจะเป็นที่เหลือ
(คุณครูภากร) ครับ
(คุณครูอาทิตย์) จากที่ไม่ได้อยู่ในสินค้า
ก็น่าจะเป็นเกี่ยวกับบริการตัดผมนะครับ
และก็บริการรถโดยสารครับ
(คุณครูภากร) ใช่แล้วครับ
นี่นะครับ
ก็จะเป็นภาพทั้ง 6 ภาพ
ที่ครูนำมาให้นักเรียนดูนะครับ
และก็นักเรียนช่วยกันดูว่าเป็นภาพใดเป็นสินค้า
ภาพใดเป็นสิ่งอำนวยความสะดวกนะครับ
ต่อไปเรามาดูความหมายนะครับ
ว่าสินค้านี่หมายความว่าอย่างไร
บริการหมายความว่าอย่างไรนะครับ
สินค้า หรือ Goods นะครับ
หมายถึง สิ่งที่ซื้อขายกันครับนักเรียน
(คุณครูอาทิตย์) เอ๊ะ แล้ววันนี้นี่ครูอาทิตย์นี่
ได้พกน้ำมาด้วย
น้ำถือว่าเป็นสินค้าไหมครับ
(คุณครูภากร) เมื่อกี้ใช่ไหมครับ
เราได้แสดงบทบาทสมมุติไปครับนักเรียน
ว่าในสินค้านี่เราก็มีน้ำด้วยใช่ไหมครับ
แสดงว่าน้ำนี่ ก็คือสินค้านั่นเองครับ
เพราะสามารถซื้อขายกันได้นั่นเองนะครับ
และเราไปซื้อสินค้า
จากที่ไหนได้บ้างครับครูอาทิตย์
(คุณครูอาทิตย์) สินค้านะครับ
ตามแหล่งที่ครูเคยซื้อนะครับ
ถ้าใกล้บ้านครูเลยนะครับ
ก็จะเป็นตลาดนัดนั่นเองครับ
และก็ห่างออกไปนะครับ
ที่คนมักจะไปเดินนิยมตากแอร์กัน
ก็เป็นซูเปอร์มาร์เก็ตครับ
(คุณครูภากร) ครับ
นี่ก็จะเป็นแหล่งจำหน่ายสินค้านะครับ
ที่บ้านนักเรียนนะครับ
นักเรียนนี่เวลาไปซื้อสินค้า
นักเรียนไปซื้อที่ไหนบ้างครับ
นักเรียนปลายทาง
ตอบคุณครูปลายทางได้เลยนะครับ
ครับ ต่อไปนี่
เรามาดูครับ ว่าสินค้าคืออะไร
สินค้า คือ สิ่งที่จับต้องได้ครับนักเรียน
สัมผัสได้
สามารถนำมาซื้อขาย หรือแลกเปลี่ยนได้นะครับ
เพื่อตอบสนอง
ความต้องการของมนุษย์ครับครูอาทิตย์
(คุณครูอาทิตย์) แล้วครูสงสัยครับครูภากรว่า
เสื้อผ้านี่ครูนี่สามารถจับต้องมันได้และก็สัมผัสได้
ถือว่าเป็นสินค้าไหมครับ
(คุณครูภากร) นักเรียนปลายทางครับ
ช่วยครูตอบข้อนี้หน่อยครับ
ครูอาทิตย์ถามว่า
เสื้อนะครับที่ครูอาทิตย์สวมใส่อยู่นั้น
(คุณครูอาทิตย์) สามารถจับต้องได้
(คุณครูภากร) เป็นสินค้าหรือไม่ครับ
เพราะมันสามารถจับต้องได้
เป็นอย่างไรครับ คำตอบ
ใช่แล้วครับ
เสื้อที่ครูอาทิตย์สวมใส่อยู่นั้น
เป็นสินค้านะครับ
เพราะสามารถจับต้องได้ สัมผัสได้นะครับ
สามารถซื้อขายได้เช่นเดียวกันนะครับ
และตอบสนองความต้องการของมนุษย์นะครับ
ซึ่งเสื้อผ้านี่ก็จะเป็น 1 ในปัจจัย 4 นะครับ
ซึ่งถ้าหากว่าขาดปัจจัย 4 ไปนี่
ชีวิตของเราลำบากแน่ ๆ ครับครูอาทิตย์
(คุณครูอาทิตย์) ใช่ครับ
(คุณครูภากร) นักเรียนปลายทาง
อยากทราบไหมครับ
อยากทราบ อยากรู้หรือเปล่าว่า
ปัจจัย 4 มีอะไรบ้าง
เดี๋ยวเราไปดูกันเลยครับ
ปัจจัย 4 นะครับ
คือ สิ่ง... เป็นสิ่งที่มนุษย์จำเป็นนะครับ
ต่อการดำรงชีวิต
เราเรียกว่า "ปัจจัย 4" ครับ
ปัจจัย 4 ชื่อก็บอกอยู่แล้วใช่ไหมครับนักเรียน
ว่ามีอยู่ 4 อย่างนะครับ
เรามาดูอย่างที่ 1 ครับนักเรียน
นั่นก็คือเครื่องนุ่งห่ม
อย่างที่ 2 ล่ะครับ
มองออกหรือเปล่า
อย่างที่ 2 ครับ
นั่นก็คืออาหารนั่นเองครับ
อย่างที่ 3 ล่ะครับครูอาทิตย์
ช่วยตอบนักเรียนปลายทางหน่อยครับ
(คุณครูอาทิตย์) ต้องเป็นที่อยู่อาศัยครับ
(คุณครูภากร) ครับ เป็นที่อยู่อาศัยครับ
และอย่างสุดท้ายครับ
นักเรียนปลายทางยกมือขึ้นมาตอบคุณครูหน่อยครับ
ว่าภาพที่ 4 ซึ่งเป็นปัจจัย 4 นี่มันคืออะไรเอ่ย
ใช่แล้วครับ
นั่นก็คือยารักษาโรคนั่นเองนะครับ
ในปัจจัย 4
ถ้าหากว่าเราขาดสิ่งใดสิ่งหนึ่งไปนะครับ
ก็จะส่งผลต่อการดำเนินชีวิตนะครับ
การดำเนินชีวิตของเรา
อาจจะยากลำบากได้นะครับ
ต่อไปนะครับ เป็นคำถามชวนคิดครับ
คำถามชวนคิดถามว่าในชีวิตประจำวันของนักเรียน
ต้องการสินค้าใดบ้าง เพราะเหตุใด
คุณครูจะให้นักเรียนนะครับ
ถามเพื่อนนะครับ
ว่าสินค้าที่นักเรียนใช้ในชีวิตประจำวันนี่
นักเรียนต้องการสินค้า... สินค้าใดบ้าง
เพราะเหตุใดครับ
เดี๋ยวครูจะทิ้งสไลด์ไว้สักครู่หนึ่งนะครับ
[เสียงดนตรี]
(คุณครูภากร) ครูอาทิตย์ครับ
เมื่อสักครู่นะครับ
นักเรียนปลายทางก็ได้ร่วมกันตอบแล้วนะครับ
ว่าในชีวิตประจำวันของนักเรียนนั้น
ต้องการสินค้าใดบ้าง เพราะเหตุใด
และครูอาทิตย์ล่ะครับ
ในชีวิตประจำวันของครูอาทิตย์นั้น
ต้องการสินค้าใดบ้างครับ เพราะเหตุใดครับ
(คุณครูอาทิตย์) อันนี้นะครับ
ครูก็ให้นักเรียนนี่ปลายทางนี่
ช่วยเดาใจครูว่าครูคิดว่าสินค้าอะไร
ที่สำคัญต่อชีวิตของครูมากที่สุดในชีวิตประจำวัน
สิ่งนี้นะครับ
เป็นสิ่งที่ครูต้องการเช้า เที่ยง เย็น
จะต้องมีสิ่งนี้มาใช้ในชีวิตนั่นคืออะไรครับครูภากร
(คุณครูภากร) เอ๊ะ นักเรียนปลายทางตอบได้ไหมครับ
นักเรียนปลายทางช่วยคุณครูคิดหน่อยครับ
ว่าสิ่งที่ครูอาทิตย์บอกนั้นคืออะไรครับ
ผมตอบไม่ได้ครับครูอาทิตย์
ครูอาทิตย์ช่วยเฉลยให้ผมหน่อยครับ
(คุณครูอาทิตย์) มันก็คืออาหารนั่นเองครับ
(คุณครูภากร) อาหารใช่ไหมครับ
ทำไมล่ะครับ
ทำไมต้องเป็นอาหาร
(คุณครูอาทิตย์) เพราะว่า
ในชีวิตประจำวันของเรานะครับ
จะต้องกินอาหารให้ครบ 3 มื้อ
ก็คือมื้อเช้า มื้อเที่ยง และก็มื้อเย็นครับ
(คุณครูภากร) ครับ แล้วต้องกินอาหาร
ให้ครบ 5 หมู่นะครับ
เพื่อให้สารอาหารได้ครบถ้วนนั่นเองครับนักเรียน
นี่ก็จะเป็นสินค้า
ที่ครูอาทิตย์ได้บอกว่าเป็นสิ่งที่ครูต้องการนะครับ
ต่อไปนะครับ
เรามาดูความหมายของบริการครับ
บริการ หรือ Services นะครับ
หมายถึง
ปฏิบัติรับใช้ให้ความสะดวกต่าง ๆ นั่นเองนะครับ
ยกตัวอย่างเช่น วันนี้นี่ครูได้นำเสื้อนะครับ
ไปให้กับร้านซักอบรีดนะครับ
คุณครูอาทิตย์คิดว่าเป็นการบริการไหมครับ
(คุณครูอาทิตย์) ก็คือว่าเป็นการบริการครับ
เพราะว่าเรานี่ไม่ต้องซักผ้าด้วยตัวเอง
และก็ไม่ต้องรีดผ้าเอง
ก็เป็นการอำนวยความสะดวกครับ
(คุณครูภากร) ใช่ครับ
ถือว่าสะดวกสบายมากเลยครับนักเรียน
เพราะว่าเราไม่ต้องซักผ้าเอง
เราไม่ต้องซักเสื้อเองนะครับ
เราไม่ต้องรีดเสื้อเองนะครับ
เราไปให้ทางร้านจัดการให้เราได้นะครับ
นั่นก็คือการบริการนั่นเองนะครับ
บริการนะครับ
คือ สิ่งที่อำนวยความสะดวกสบาย
เป็นสิ่งที่ไม่สามารถจับต้องได้ครับ
ไม่สามารถสัมผัสได้
และไม่สามารถถ่ายโอนให้ผู้อื่นได้ครับ
การที่ผมนะครับครูอาทิตย์
นำเสื้อนี่ไปที่ร้านซักอบรีด
มันสามารถจับต้องได้ไหมครับ
(คุณครูอาทิตย์) ไม่สามารถจับต้องได้ครับ
(คุณครูภากร) ครับ ไม่สามารถจับต้องได้
สัมผัสได้ไหมครับ
(คุณครูอาทิตย์) ก็สัมผัสไม่ได้เช่นเดียวกันครับ
(คุณครูภากร) ครับ
และก็ไม่สามารถถ่ายโอน
ให้ผู้อื่นได้ด้วยใช่ไหมครับ
(คุณครูอาทิตย์) ครับ
(คุณครูภากร) นี่ก็จะเป็นความหมายของ
บริการนั่นเองนะครับนักเรียน
ถ้านักเรียนยังนึกภาพไม่ออก
ครูมีภาพนะครับ
มาให้นักเรียนดูว่า
ภาพนี้นี่บ่งบอกว่าเป็นการบริการนะครับ
ถ้านักเรียนพร้อมแล้ว
ปรบมือ 1 ครั้ง
ครูอาทิตย์ปรบด้วยนะครับ
ปรบมือ 1 ครั้ง
[เสียงปรบมือ 1 ครั้ง] (คุณครูอาทิตย์) 1 ครั้ง
(คุณครูภากร) ปรบมือ 2 ครั้ง
[เสียงปรบมือ 2 ครั้ง]
(คุณครูภากร) เดี๋ยวเราจะเพิ่มความยากไปอีกนะครับ
ให้ปรบมือตามจำนวนขาของสัตว์นะครับ
ปรบมือเป็ด
[เสียงปรบมือ 2 ครั้ง]
(คุณครูภากร) ปรบมือไก่
[เสียงปรบมือ 2 ครั้ง]
(คุณครูภากร) ปรบมือช้าง
[เสียงปรบมือ 4 ครั้ง]
(คุณครูภากร) นักเรียนปลายทางปรบถูกหรือเปล่าครับ
ครูเห็นนะครับ ว่ายังมีคนปรบผิดอยู่นะครับ
(คุณครูอาทิตย์) ถ้าปรบมือตามกิ้งกือได้ไหมครับ
(คุณครูภากร) ปรบมือตามกิ้งกือ
ก็คือชั่วโมงนี้ ก็คือยังไม่เสร็จนะครับ
เดี๋ยวเราไปสไลด์ต่อไปเลยครับครูอาทิตย์
นี่นะครับ
ก็จะเป็นตัวอย่างของการบริการนั่นเองนะครับ
ที่ครูได้ยกตัวอย่างมา ก็คือบริการตัดผมนะครับ
และบริการขนส่งสาธารณะนะครับ
ครูอาทิตย์ครับ
ครูอาทิตย์เคยรับบริการแบบนี้บ้างไหมครับ
(คุณครูอาทิตย์) ในชีวิตประจำวันของครูนะครับ
ก็ต้องเคยได้รับบริการเหล่านี้อย่างแน่นอนครับ
เพราะว่าตัดผมนี่ก็ต้องตัดอยู่เป็นประจำครับ
ถ้าเราไม่ตัดนี่ ผมของเราก็จะยาว
ทำความสะอาดก็จะลำบากครับ
ส่วนบริการขนส่งสาธารณะนี่
ก็เวลาเดินทางไปไหนไกล ๆ นี่
ก็จำเป็นจะต้องใช้ครับ
เพราะว่าเราไม่สามารถที่จะขับไปคนเดียวได้
ในระยะทางที่มันไกลมาก ๆ ครับ
(คุณครูภากร) ครับ นักเรียนปลายทางล่ะครับ
เคยใช้บริการเหล่านี้หรือเปล่าครับ
ถ้านักเรียนเคยใช้บริการเหล่านี้
นักเรียนมีความรู้สึกอย่างไรครับ
เมื่อได้รับการบริการนี้
เมื่อนักเรียนขึ้นบริการขนส่งสาธารณะ
นักเรียนรู้สึกอย่างไรบ้างครับ
นักเรียนตอบคุณครูปลายทางได้เลยนะครับ
ต่อไปเลยครับ
ต่อไปนี่ก็จะเป็นคำถามชวนคิดครับนักเรียน
หากในสังคมไม่มีการบริการ
จะส่งผลต่อการดำเนินชีวิตนะครับ
ประจำวันอย่างไรครับ
คุณครูปลายทางนะครับ
สุ่มนักเรียนขึ้นมาถามได้เลยนะครับ
ครูจะทิ้งสไลด์ไว้สักครู่หนึ่งนะครับ
[เสียงดนตรี]
(คุณครูภากร) ครูอาทิตย์ครับ
เมื่อสักครู่นี่นักเรียนปลายทางนะครับ
ก็ได้ตอบเป็นที่เรียบร้อยแล้วครับ
ถึงเวลาที่ครูอาทิตย์จะต้องตอบแล้วครับ
ในคำถามนี้
(คุณครูอาทิตย์) หากสังคมไม่มีการบริการนะครับ
ครูคิดว่าชีวิตของครูนี่
จะต้องลำบากอย่างแน่นอนครับ
สมมุติว่าครูต้องการที่จะไปใช้บริการตัดผมนี่
เพราะคุณครูไม่สามารถที่จะตัดด้วยตัวเองได้
ก็คือถ้าเราตัดด้วยตัวเองนี่
ก็อาจจะไม่เห็นผมด้านหลัง
ก็อาจจะเกิดการแหว่งได้
ดังนั้น ครูจำเป็นจะต้องไปใช้บริการที่ร้าน
ชีวิตของครูก็จะสะดวกสบายยิ่งขึ้นครับ
(คุณครูภากร) ครับ ครูอาทิตย์ครับ
ผมเคยตัดผมด้วยตัวเองด้วยครับ
(คุณครูอาทิตย์) เป็นอย่างไรบ้างครับ
(คุณครูภากร) โอ้โห ปรากฏว่า...
เป็นอย่างไรใช่ไหมนักเรียน
ผลปรากฏ ก็คือแหว่งไปข้างหนึ่งเลยครับ
ฉะนั้นแล้วการบริการตัดผมนะครับ
ก็เป็นสิ่งที่จำเป็นนะครับ
เป็นสิ่งที่อำนวยความสะดวก
ให้กับมนุษย์เรานั่นเองนะครับ
รู้หรือไม่ครับ
การเรียนการสอน
ก็เป็นการบริการนะครับนักเรียน
ใครเป็นผู้บริการครับ
ใครเป็นผู้บริการเอ่ย
ครูอาทิตย์ทราบหรือเปล่าครับ
(คุณครูอาทิตย์) ครูคิดว่า
การบริการนี่มันต้องมีผู้ที่ให้บริการ
และก็ผู้ที่รับบริการ
ครูคิดว่าคนที่ให้บริการพวกเรา
ในฐานะที่เกี่ยวกับทางการเรียนการสอน
ก็ต้องเป็นครูอย่างแน่นอนครับ
เพราะว่าครูนี่จะต้องสอน
ผู้รับบริการ ก็คือนักเรียน
(คุณครูภากร) ครับ
นักเรียนปลายทางคิดเหมือนครูอาทิตย์ไหมครับ
ผู้ที่บริการ ก็คือตัวครูนะครับ
ตัวครูทั้ง 2 ท่าน
และผู้ที่รับบริการนั่นก็คือ
นักเรียนที่นั่งอยู่หน้าจอนั่นเองนะครับ
ต่อไปครับ
ก็จะเป็นคำถามชวนคิดอีกแล้วครับนักเรียน
คำถามชวนคิดนะครับ
ในชีวิตประจำวันของนักเรียน
เคยได้รับบริการใดบ้างที่ประทับใจที่สุดครับ
คุณครูปลายทางนะครับ
สุ่มนักเรียนขึ้นมานะครับ
และก็ให้ตอบในคำถามข้อนี้ได้เลยครับ
เดี๋ยวครูจะทิ้งสไลด์ไว้สักครู่หนึ่งนะครับ
[เสียงดนตรี]
(คุณครูภากร) ครับ นักเรียนปลายทางก็
ได้ตอบมาแล้วใช่ไหมครับ
ครูอาทิตย์ครับ
ในชีวิตประจำวันของครูอาทิตย์นี่
เคยได้รับการบริการใดบ้างครับ
ที่รู้สึกว่าประทับใจมากเลย
(คุณครูอาทิตย์) ก็คือในชีวิตของครูนี่
แน่นอนครับ
ว่าต้องเคยผ่านการใช้บริการ
มาเยอะแยะต่าง ๆ มากมาย
ไม่ว่าจะเป็นบริการตัดผม
เป็นบริการตัดเสื้อ
เหมือนชุดนี้นี่ครูไปใช้บริการร้านตัดเสื้อ
หรือว่าเวลาที่เราปวดเมื่อยนี่
ก็ไปบริการร้านนวดนะครับ
(คุณครูภากร) ครับ
(คุณครูอาทิตย์) แต่สิ่งที่ครูคิดว่า
ประทับใจมากที่สุดนะครับ ก็คือ
บริการใช้ขนส่งเครื่องบินครับ
ถ้าเราจะเดินทางไปไหนไกล ๆ นี่
ถ้าเราเดินทางโดยเครื่องบินนี่
มันก็ช่วยย่นระยะทางของเรานะครับ
จากที่เป็น 1,000 กิโลเมตรนะครับ
ก็นั่งเครื่องบินแค่ไม่กี่นาทีนะครับ
ก็ถึงที่หมายแล้วครับ
(คุณครูภากร) ครับ นี่ก็จะเป็นบริการนะครับ
ที่ครูอาทิตย์ประทับใจนะครับ
แล้วบริการของนักเรียนล่ะ
ที่นักเรียนเคยได้รับบริการ
นักเรียนประทับใจอะไรบ้างนะครับ
อย่าลืมนะครับ
ช่วยกันตอบด้วยนะ
ต่อไปครับ
เรามาดูการเปรียบเทียบนะครับ
ความเหมือนและความต่าง
ของสินค้าและบริการครับนักเรียน
สินค้านะครับ
เรามาดูความแตกต่างกันก่อนครับ
สินค้านี่ สามารถจัดทำเป็น
มาตรฐานได้ชัดเจนครับนักเรียน
ส่วนบริการ
ไม่สามารถจัดทำเป็น
มาตรฐานได้อย่างชัดเจนนะครับ
และสินค้านี่มีความแน่นอนครับ
แต่บริการนี่ไม่มีความแน่นอนเลยครับ
สินค้าสามารถเก็บรักษาไว้ได้
เช่น เสื้อที่ครูสวมใส่อยู่นั้น
สามารถเก็บรักษาไว้ได้นะครับ
ส่วนบริการ
เช่น บริการของครูอาทิตย์
เมื่อกี้ที่ขึ้นบริการขนส่งสาธารณะนะครับ
เป็นการเก็บไว้ได้ไหมครับ
(คุณครูอาทิตย์) สมมุติว่า
ครูจองตั๋วเครื่องบินโดยสารเดินทางวันพรุ่งนี้
ปรากฏว่าครูติดธุระไม่สามารถเดินทางพรุ่งนี้ได้
มันก็หมดอายุน่ะครับ
ไม่สามารถที่จะเลื่อนอะไรที่มันไกล ๆ
แบบอีก 2-3 เดือนนี่
ไม่สามารถที่จะเก็บรักษาไว้แบบนาน ๆ ได้
(คุณครูภากร) ครับ และต่อไปครับ
สิ่งที่มีความแตกต่างกันนะครับ
เป็นสิ่งที่สำคัญมากนะครับ
นั่นก็คือสินค้าสามารถจับต้องได้ครับ
ส่วนบริการจับต้องไม่ได้ครับนักเรียน
เมื่อสักครู่นะครับ
เราก็ได้รู้ถึงความแตกต่างนะครับ
ของสินค้าและบริการแล้ว
เดี๋ยวเรามาดูความเหมือนกันบ้างครับนักเรียน
ว่าสินค้าและบริการนี่เหมือนกันอย่างไรครับ
ครูอาทิตย์ครับ
มีความเหมือนกันอย่างไรครับ
สินค้าและบริการ
(คุณครูอาทิตย์) สินค้าและบริการนะครับ
ต่างเกิดขึ้นมาเพื่อมีเป้าหมาย
หรือว่าความเหมือนที่เหมือนกัน ก็คือเพื่อ
ตอบสนองความต้องการของมนุษย์นั่นเองครับ
(คุณครูภากร) ครับ สินค้าและบริการนะครับ
มีความเหมือนกัน
นั่นก็คือตอบสนองความต้องการของมนุษย์
หรือว่าผู้บริโภคอย่างเรา ๆ นั่นเองครับ
ต่อไปครูก็จะมีนะครับ
เกมนะครับ
ท้าสมองประลองปัญญา
ให้พวกเราได้มาเล่นกันนะครับ
โดยการแยกนะครับ
จำแนกสินค้าและบริการนะครับ
ถ้านักเรียนพร้อมแล้ว
ปรบมือ 1 ครั้ง
ครูอาทิตย์ปรบด้วยสิครับ
ปรบมือ 1 ครั้ง
[เสียงปรบมือ 1 ครั้ง]
(คุณครูภากร) ปรบมือ 2 ครั้ง
[เสียงปรบมือ 2 ครั้ง]
(คุณครูภากร) ปรบแบบนี้ปรบมือสัตว์ด้วยดีกว่า
ปรบมือตาม... ตามจำนวนขาสัตว์นะครับ
เหมือนเดิมเลย
(คุณครูอาทิตย์) ตามขาสัตว์เหมือนเดิมนะ
(คุณครูภากร) ปรบมือช้าง
[เสียงปรบมือ 4 ครั้ง]
(คุณครูภากร) ปรบมือลิง
(คุณครูอาทิตย์) ลิงนะครับ
[เสียงปรบมือ 4 ครั้ง]
(คุณครูอาทิตย์) ลิงถือว่ามี 4 ขาไหมครับ
(คุณครูภากร) ถูกต้องครับ
ลิงมี 4 ขานะครับนักเรียน
ใครปรบ 2 ครั้งบ้างครับ
ผิดนะครับ ต้องปรบ 4 ครั้งนะครับ
เรามาเริ่มกันเลยครับ
การจำแนกสินค้าและบริการ
ครูได้นำบัตรคำมานะครับ
ทั้งหมด 9 นะครับ 9 ข้อความด้วยกัน
คำที่ 1 ครับ
ดินสอ
ดินสอนี่เป็นสินค้า หรือบริการครับนักเรียน
ตอบครูดัง ๆ หน่อยครับ
ดินสอเป็นสินค้า หรือบริการครับ
เมื่อกี้เราได้เรียนรู้นะครับ
ว่าความเหมือน ความแตกต่าง
ของสินค้าและบริการมีอะไรบ้าง
แสดงว่านักเรียนต้อง
ทราบต้องรู้อย่างแน่นอนครับ
ดินสอถือว่าเป็นสินค้า หรือบริการครับครูอาทิตย์
(คุณครูอาทิตย์) ดินสอครูจัดให้
เป็นประเภทสินค้าครับ
สามารถจับต้องได้
(คุณครูภากร) ครับ เรามาดูเฉลยกันครับ
ใช่แล้วครับ
แล้วข้อความที่ 2 ล่ะครับ
รถโดยสาร
รถโดยสารเป็นสินค้า หรือบริการครับ
นักเรียนปลายทางตอบครูดัง ๆ หน่อยครับ
เป็นอะไรครับครูอาทิตย์
(คุณครูภากร คุณครูอาทิตย์) รถโดยสาร
ก็คือเราใช้บริการรถโดยสารนั่นเองนะครับ
ก็ถือว่าเป็นการใช้บริการครับ
(คุณครูภากร) ครับ เป็นการใช้บริการ
เรามาดูครับนักเรียน
ว่าถูกหรือเปล่านะครับ
ใช่แล้วครับ
รถโดยสารก็คือเป็นการบริการขนส่งสาธารณะนะครับ
เพื่อให้ความสะดวกสบายกับเรานะครับ
เวลาเราจะไปไหนมาไหนนั่นเองนะครับ
ต่อไปข้อความที่ 3 นะครับ
นั่นก็คืออาหารครับ
อาหารเป็นสินค้า หรือบริการครับครูอาทิตย์
(คุณครูอาทิตย์) อาหารถือว่าเป็นสินค้าครับ
(คุณครูภากร) อาหารถือว่าเป็นสินค้านะครับนักเรียน
เพราะสามารถจับต้องได้นะครับ
ข้อความที่ 4 แปรงสีฟัน
นักเรียนปลายทางครับ
ช่วยครูตอบหน่อยว่าแปรงสีฟัน
คือ สินค้า หรือบริการครับ
โอ้โห ตอบดังชัดเจนมากเลยครับ
แปรงสีฟัน นั่นก็คือสินค้านั่นเองครับ
ข้อความที่ 5 ล่ะครับครูอาทิตย์
ช่างตัดผม
ช่างตัดผมนี่เป็นสินค้า หรือบริการครับ
(คุณครูอาทิตย์) ช่างตัดผมนะครับ
ก็ถือว่าเป็นงานบริการนะครับ
เพราะว่าเป็นการตัดผมให้กับลูกค้า
ดังนั้น ช่างตัดผมต้องเป็นการบริการครับ
(คุณครูภากร) ครับ ใช่แล้วครับ
ช่างตัดผมเป็นบริการนั่นเองนะครับ
และข้อความที่ 6 ครับ
เสื้อผ้า
เสื้อผ้าเป็นสินค้า หรือบริการครับนักเรียน
ถูกต้องแล้วครับ
เสื้อผ้า นั่นก็คือสินค้านั่นเองครับ
ต่อมาข้อความที่ 7 นะครับ
นางพยาบาล
นักเรียนปลายทางตอบได้หรือเปล่า
นางพยาบาลเป็นสินค้า หรือบริการครับ
นางพยาบาลเป็นสินค้า หรือบริการครับครูอาทิตย์
(คุณครูอาทิตย์) ข้อนี้ครูแยกไม่ค่อยออกน่ะ
นางพยาบาลเป็นสินค้าไหมครับครูภากร
(คุณครูภากร) นางพยาบาลเป็นสินค้าไหม
นักเรียนปลายทางครับ
นางพยาบาลเป็นสินค้าไหมเอ่ย
ไม่ใช่ใช่ไหมล่ะครับ
นางพยาบาลถือว่าเป็นอาชีพหนึ่ง
เป็นวิชาชีพหนึ่งนะครับ
ที่เขานี่ได้ทำการบริการผู้ป่วยนะครับ
บริการคนไข้นะครับ
โดยการดูแลรักษาผู้ป่วยนั่นเองนะครับ
สรุปว่านางพยาบาล
นั่นก็คือบริการนั่นเองนะครับ
ข้อความที่ 8 ครับครูอาทิตย์ คืออะไรเอ่ย
(คุณครูอาทิตย์) ขนมครับ
(คุณครูภากร) ขนม
นักเรียนปลายทางตอบได้เลย
ขนมเป็นสินค้า หรือบริการครับ
ใช่แล้วครับ
ขนมเป็นสินค้านะครับ
และสุดท้ายครับนักเรียน
คุณครู
คุณครูนี่เป็นสินค้า หรือบริการครับ
เป็นสินค้า หรือบริการครับครูอาทิตย์
(คุณครูอาทิตย์) เมื่อสักครู่นะครับ
ครูภากรได้ยกตัวอย่างนะครับ
ว่าการสอนของครูน่ะ
ถือว่าเป็นงานบริการ
ดังนั้น คุณครูต้องเป็นการบริการอย่างแน่นอนครับ
(คุณครูภากร) ครับ คุณครูเป็นการบริการนะครับ
นี่ก็จบไปแล้วนะครับ
สำหรับท้าสมองประลองปัญญานะครับ
นักเรียนปลายทางเป็นอย่างไรบ้างเอ่ย
ตอบได้ครบไหมครับ
ถ้านักเรียนตอบได้ครบนะครับ
ครูยกนิ้วให้เลยนะครับ
เก่งมากครับ นักเรียนมีความพยายามนะครับ
คำถามชวนคิดนะครับ
สินค้าและบริการมีความสำคัญอย่างไร
คำถามข้อนี้นะครับ
ให้คุณครูปลายทางนะครับ
ได้ถามนักเรียนนะครับ
และก็ครูก็จะแช่สไลด์ไว้สักครู่หนึ่งนะครับ
[เสียงดนตรี]
(คุณครูอาทิตย์) นักเรียนปลายทาง
ตอบมาแล้วใช่ไหมครับ
คุณครูอาทิตย์ครับ
สินค้าและบริการมีความสำคัญอย่างไรเอ่ย
(คุณครูอาทิตย์) ก็เพื่อ
ตอบสนองความต้องการของผู้บริโภค
หรือว่ามนุษย์นั่นเองครับ
(คุณครูภากร) ครับ
นักเรียนปลายทางตอบเหมือนครูอาทิตย์ไหมครับ
ถ้านักเรียนตอบเหมือนครูอาทิตย์นะครับ
ถูกต้องแล้วครับ
สินค้าและบริการนะครับ
มีความสำคัญ
เพราะเป็นสิ่งที่ตอบสนองความต้องการของมนุษย์
หรือผู้บริโภคอย่างเรา ๆ นั่นเองนะครับ
ต่อไปนะครับ
ก็จะเข้าสู่การปฏิบัตินะครับ
ให้นักเรียนสรุปความรู้นะครับ
จากใบความรู้เรื่องความหมายสินค้าและบริการ
และทำใบงานที่ 1
เรื่องความหมายสินค้าและบริการครับ
เดี๋ยวเรามาดูคำชี้แจงของนักเรียนปลายทาง
และก็คุณครูปลายทางนะครับ
คำชี้แจงของนักเรียนปลายทางนะครับ
ข้อที่ 1 นักเรียนศึกษาใบความรู้
เรื่องความหมายสินค้าและบริการ
ข้อที่ 2 นักเรียนทำใบงานที่ 1
เรื่องความหมายสินค้าและบริการครับ
แล้วคำชี้แจงของครูปลายทางล่ะครับครูอาทิตย์
(คุณครูอาทิตย์) สำหรับคุณครูปลายทางนะครับ
ข้อที่ 1 ครูแจกใบความรู้พร้อมกับใบงาน
ให้กับนักเรียนศึกษาและลงมือทำ
ข้อที่ 2 ครูนี่อ่านคำสั่งในใบงาน
และกำหนดเวลานะครับ 10 นาที
ข้อสุดท้าย
ครูสามารถเดินดูนักเรียนนะครับ
และก็ให้ความช่วยเหลือ
ตามความเหมาะสมได้ครับ
(คุณครูภากร) ครับเดี๋ยวเรามาดู
ตัวอย่างของใบงานนะครับ
นี่ก็จะเป็นตัวอย่างของใบงานที่ 1 นะครับ
เรื่องความหมายสินค้าและบริการนั่นเองนะครับ
คุณครูให้เวลา 10 นาที เริ่มปฏิบัติได้เลยครับ
[เสียงดนตรี]
(คุณครูภากร) ครับนักเรียน เป็นอย่างไรบ้างครับ
เมื่อสักครู่นี่นักเรียนได้ทำใบงานไปแล้ว
ทำได้หรือเปล่า
เรามาดูเฉลยกันครับ
นี่ก็จะเป็นผลงานของนักเรียนนะครับ
เป็นนักเรียนต้นทางนะครับ
ที่นักเรียนได้ทำไว้นะครับ
สินค้า หมายถึงนะครับ
นี่ก็จะเป็นตัวอย่างนะครับ
นักเรียนสามารถตรวจสอบ
จากสไลด์ได้เลยนะครับ
ความหมายของสินค้าและบริการนะครับ
เรามาดูกัน
เราจะมาสรุปกันแล้วครับนักเรียน
สินค้านะครับ
สินค้านี่
จะแบ่งออกเป็น
สินค้าประเภทบริโภคกับอุปโภคนะครับ
เราเรียกภาษาอังกฤษว่า "Goods" นะครับ
เป็นสิ่งที่สามารถซื้อขายกันนะครับ
ไม่ว่าจะเป็นซูเปอร์มาร์เก็ตนะครับ
ตลาดนัด
ตัวอย่างเช่น ปัจจัย 4 ที่เราได้เรียนรู้ไปนะครับ
บริการ
บริการ คือ การปฏิบัติรับใช้
ให้ความสะดวกสบายนะครับ
ภาษาอังกฤษเราเรียกว่า "Services" นะครับ
ตัวอย่างเช่น บริการเสริมสวย
บริการการสอนของคุณครู
บริการของนางพยาบาล
และบริการขนส่งสาธารณะครับ
ความแตกต่าง ก็คือสามารถจับต้องได้นะครับ
ความแตกต่าง ก็คือสามารถจับต้องได้
ไม่สามารถจับต้องได้นะครับ
สามารถแบ่งแยกได้
จัดทำเป็นมาตรฐานได้ยากนะครับ
ส่วนความเหมือนครับ
แน่นอนสินค้าและบริการเป็นสิ่งที่มนุษย์สร้างขึ้น
เพื่อตอบสนองความต้องการของมนุษย์นั่นเองครับ
เดี๋ยวคุณครูจะให้นักเรียนนะครับ
เปิดสมุดขึ้นมา
และบอก 3 สิ่งที่ได้รับ
จากการเรียนในชั่วโมงนี้นะครับ
ครูจะทิ้งสไดล์ไว้สักครู่หนึ่งนะครับ
[เสียงดนตรี]
(คุณครูภากร) 3 สิ่งที่นักเรียนได้เรียนรู้
ในชั่วโมงนี้มีอะไรบ้างนะครับ
คุณครูปลายทางสามารถ
เดินดูของนักเรียนได้นะครับ
ที่นักเรียนเขียนลงไปในสมุดนะครับ
ต่อไปครูจะมีเกมนะครับ
มีข้อสอบมาให้นักเรียนทำ
มีทั้งหมด 2 ข้อด้วยกัน
ถ้าพร้อมแล้วไปดูกันเลยครับ
เกมนี้มีชื่อว่าท้าสมองประลองปัญญา
เรื่อง "ความหมายสินค้าและบริการ" ครับ
เรามาดูข้อที่ 1 ครับ
ข้อใดคือสินค้า
ก. บริการตัดผม
ข. ขนส่งสินค้า
ค. บริการนำเที่ยว
และ ง. ครับ ชุดนักเรียน
ยกมือเลยครับนักเรียน
ข้อนี้ง่ายมาก
ครูอาทิตย์ครับ
ข้อใดเป็นสินค้าเอ่ย
(คุณครูอาทิตย์) ข้อนี้นะครับถามว่าข้อใดคือสินค้า
ถ้าครูจะตอบนะครับ
ครูจะดูไปทีละชอยซ์นะครับ
ก. บอกว่าบริการตัดผม
บริการตัดผม ชื่อบ่งบอกว่าเป็นงานบริการ
ดังนั้น ข้อนี้ตัดออกได้เลยครับ
ข. ขนส่งสาธารณะ
(คุณครูภากร) ขนส่งสินค้าครับครูอาทิตย์
(คุณครูอาทิตย์) ขนส่งสินค้าครับ
ขนส่งสินค้านี่
ก็ถือว่าเป็นการอำนวยความสะดวกนะครับ
ดังนั้น ย่อมเป็นงานบริการอย่างแน่นอนครับ
ค. บริการนำเที่ยว ก็ชื่อว่าบริการ
ดังนั้น ต้องตอบ ง. ครับ ชุดนักเรียน
(คุณครูภากร) ครับ เรามาดูเฉลยกันครับ
ใช่แล้วครับ
นักเรียนปลายทางตอบถูกหรือเปล่าครับ
เรามาดูข้อที่ 2 ครับ
ข้อที่ 2 ภาพในข้อใดเป็นการบริการครับ
ก. ภาพยารักษาโรค
ข. ภาพของเล่น
ค. ช่างตัดผม
และ ง. ครับ เสื้อ
นักเรียนปลายทางตอบได้หรือเปล่า
ตอบอะไรครับครูอาทิตย์
(คุณครูอาทิตย์) ข้อนี้นะครับ
ก. นะครับ ยารักษาโรคเป็นสินค้า ตัดออก
ข. ของเล่นเป็นสินค้า ตัดออก
ค. นี่นะครับ
เป็นช่างตัดผมเป็นการให้บริการ
ดังนั้น ตอบ ค. ควาย ครับ
ส่วน ง. เป็นภาพสินค้าเสื้อผ้า
ดังนั้น
ค. ควาย เป็นคำตอบที่ถูกอย่างแน่นอนครับ
(คุณครูภากร) เรามาดูเฉลยกันครับ
ใช่แล้วครับ
นักเรียนปลายทางเก่งมากครับ
ปรบมือให้ตัวเองดัง ๆ เลยครับ
และสำหรับวันนี้ครับนักเรียน
ในรายวิชาสังคมศึกษาชั้นประถมศึกษาปีที่ 4
ครูภากรและก็ครูอาทิตย์นะครับ
ขอจบการเรียนการสอนไว้เพียงเท่านี้นะครับ
ชั่วโมงหน้าเรากลับมาเจอกันอีกนะครับ
ขอบคุณครับ
[เสียงดนตรี]